Id-Deċiżjoni tal-Kummissjoni
tat-13 ta' Marzu 2002
li temenda d-Deċiżjoni Nru 97/245/KE, Euratom fejn tistabbilixxi l-arranġamenti għat-trasmissjoni mill-Istati Membri għall-Kummissjoni ta' ċertu nformazzjoni taħt is-sistema tar-riżorsi proprji tal-Komunitajiet.
(notifikata bid-dokument numru K(2002) 416)
(2002/235/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat d-Deċiżjoni tal-Kunsill 94/728/KE, Euratom tal-31 ta' Ottubru 1994 fuq is-sistema tar-riżorsi proprji tal-Komunitajiet [1], u partikolarment l-Artikolu 8(2) tagħha,
Wara li kkunsidrat ir-Regolament tal-Kunsill (KE, Euratom) Nru 1150/2000 tat-22 ta' Mejju 2000 fuq is-sistema tar-riżorsi proprji tal-Komunitajiet [2], li timplimenta d-Deċiżjoni 94/728/KE, Euratom partikolarment l-Artikolu 8(2) tiegħu,
Billi:
(1) Fir-Regolament (KE, Euratom) Nru 1355/96 [3], il-Kunsill adotta disposizzjonijiet mfassla biex itejbu ċertu partijiet ta' l-arranġamenti li l-Istati Membri jirraportaw lill-Kummissjoni fuq l-azzjonijiet li huma ħadu biex jiksbu lura riżorsi proprji, partikolarment fejn frodi u irregolaritajiet huma nvoluti.
(2) Fuq dik il-bażi, l-Kummissjoni adottat Deċiżjoni 97/245/KE, Euratom fl-20 ta' Marzu 1997 fejn tistabbilixxi l-arranġamenti għat-tixrid ta' informazzjoni lill-Kummissjoni mill-Istati Membri taħt is-sistema tar-riżorsi proprji [4].
(3) Għal raġunijiet ta' effettività ta' ġestjoni u ta' spejjeż, l-użu tas-sorsi ta' informazzjoni disponibbli għandhom ikunu razzjonaliżżati billi ssir konċentrazzjoni b'mod partikolari fuq informazzjoni fir-rigward każi ta' frodi u irregolaritajiet li huma rapreżentattivi f'termini ta' impatt.
(4) Għandhom jittieħdu passi biex tiġi sfruttata l-esperjenza akwistata fit-tixrid ta' talbiet għal tħassir u biex titjieb il-preżentazzjoni tal-forma użata għal dak il-għan.
(5) Il-miżuri msemmija f'din id-Deċiżjoni huma konsistenti ma' l-opinjoni tal-Kumitat ta' Konsulenza fuq riżorsi proprji msemmija fl-Artikolu 20 tar-Regolament (KE, Euratom) Nru 1150/2000,
ADDOTTAT DIN ID-DEĊIŻJONI:
Artikolu 1
L-Anness VI tad-Deċiżjoni 97/245/KE, Euratom hawnhekk qed jiġi mibdul permezz ta' l-Anness 6 il-ġdid li hu anness ma' din id-Deċiżjoni.
Artikolu 2
Din id-Deċiżjoni hija ndirizzata lill-Istati Membri.
Magħmul fi Brussel, fit-13 ta' Marzu 2002.